บริการช่วยเหลือรถเสียฉุกเฉิน ความคุ้มครองประกันรถไฟฟ้าที่หลายคนไม่รู้

จากข้อมูลการสำรวจโดยศูนย์วิจัยหลายแห่งในต่างประเทศพบว่า ความกังวลหลักของผู้ใช้รถยนต์ไฟฟ้า คือ Range Anxiety หรือ ความวิตกกังวลว่ารถยนต์ไฟฟ้าจะดับ หรือ มีแบตเตอรี่ไม่เพียงพอให้ไปถึงจุดหมายปลายทาง

นอกจากนี้ ด้วยระบบที่ใหม่ ศูนย์บริการที่จำกัด ตลอดจนสถานีชาร์จที่ยังไม่กระจายตัวทั่วประเทศไทย ยังเป็นอีกหนึ่งสาเหตุสำคัญที่ทำให้เกิด Range Anxiety ด้วยเช่นกัน

อย่างไรก็ดี สิ่งที่ผู้ใช้รถไฟฟ้าส่วนใหญ่อาจยังไม่ทราบ คือ ประกันรถยนต์ไฟฟ้าในปัจจุบันนั้นมาพร้อมกับบริการช่วยเหลือรถเสียฉุกเฉิน (Roadside Assistance) ซึ่งเป็นความคุ้มครองเสริมดีๆ ที่ช่วยให้เจ้าของรถยนต์ไฟฟ้ารับมือกับ Range Anxiety ซึ่งเป็นความเสี่ยงที่เกิดขึ้นจากรถยนต์ไฟฟ้าขัดข้อง ควบคู่ไปกับความเสี่ยงจากอุบัติเหตุที่ไม่คาดฝันได้

สรุปเนื้อหาสำคัญ:

บริการช่วยเหลือรถเสียฉุกเฉินคืออะไร?

บริการช่วยเหลือรถเสียฉุกเฉินมีอะไรบ้าง?

ไม่ได้ซื้อบริการช่วยเหลือฉุกเฉินไว้ ติดต่อขอความช่วยเหลือได้จากที่ไหน?

บริการช่วยเหลือรถเสียฉุกเฉินคืออะไร?

บริการช่วยเหลือรถเสียฉุกเฉิน (Roadside Assistance) คือ บริการอำนวยความสะดวกที่บริษัทประกันภัย ค่ายรถยนต์ หรือ ผู้ให้บริการจัดหาให้แก่ผู้เอาประกันภัย เพื่อช่วยเหลือผู้ขับขี่เมื่อรถยนต์เกิดเหตุขัดข้องจนไม่สามารถขับเคลื่อนต่อไปได้ ณ จุดเกิดเหตุ โดยมีวัตถุประสงค์เพื่อแก้ไขปัญหาเบื้องต้นให้รถสามารถขับต่อได้ หรือนำรถไปยังศูนย์บริการที่ใกล้ที่สุด

โดยบริการดังกล่าวนี้เป็นความคุ้มครองเสริมที่ผู้เอาประกันสามารถซื้อเพิ่มเติมได้จากการทำประกันรถยนต์ ทั้งรถยนต์น้ำมัน และ รถยนต์ไฟฟ้า

สำหรับผู้ใช้งานรถยนต์ไฟฟ้า บริการช่วยเหลือรถเสียฉุกเฉินเป็นอีกหนึ่งทางเลือกที่ช่วยแก้ไขสถานการณ์ฉุกเฉินได้ ไม่ว่าจะเป็นรถไฟฟ้าแบตหมด รถดับ หรือ มีปัญหารถยนต์ไฟฟ้าขัดข้อง

นอกจากนี้ หากใช้บริการช่วยเหลือรถเสียฉุกเฉินสำหรับรถยนต์ไฟฟ้าโดยเฉพาะแล้ว ยังสามารถมั่นใจได้อีกว่า การช่วยเหลือจะเป็นไปตามมาตรฐานทางเทคนิคสำหรับรถยนต์ไฟฟ้าโดยเฉพาะ เช่น การยกรถที่ไม่ก่อให้เกิดความเสียหายต่อระบบขับเคลื่อน หรือ การจัดหารถยกที่เหมาะสมกับน้ำหนักของรถยนต์ไฟฟ้า ซึ่งจะแตกต่างจากบริการของรถยนต์น้ำมันทั่วไป

สำหรับผู้เอาประกันที่ซื้อบริการช่วยเหลือรถเสียฉุกเฉินเป็นความคุ้มครองเสริมไว้ สามารถโทรเรียกผู้ให้บริการได้ทันทีเมื่อรถมีปัญหา หรือ ประสานกับทางบริษัทประกันภัยเพื่อใช้บริการฉุกเฉินได้ทันที

บริการช่วยเหลือรถเสียฉุกเฉินมีอะไรบ้าง?

บริษัทประกันภัยแต่ละแห่งมาพร้อมกับเงื่อนไขความคุ้มครองด้านบริการช่วยเหลือรถเสียฉุกเฉินที่แตกต่างกันไป แต่โดยพื้นฐานแล้ว บริการช่วยเหลือรถเสียฉุกเฉินจะให้ความคุ้มครอง 4 กรณีหลัก ดังนี้

บริการหลัก | รายละเอียดความคุ้มครอง

1. กรณียางแบน

หากเกิดเหตุยางแตกหรือยางแบน เจ้าหน้าที่จะเข้ามาเปลี่ยนยางอะไหล่ให้ ณ จุดเกิดเหตุ หรือ บริการปะยาง เติมลมยาง ในกรณีที่ยางยังสามารถซ่อมได้
ในกรณีที่รถยนต์ไฟฟ้ารุ่นนั้นไม่มียางอะไหล่ หรือความเสียหายรุนแรงเกินกว่าจะปะยางฉุกเฉินได้ บริการช่วยเหลือจะทำการประสานรถยก (Slide Car) เพื่อนำรถเข้าสู่ศูนย์บริการปะยางหรือศูนย์บริการมาตรฐานที่ใกล้ที่สุด

2. กรณีรถล็อก เปิดรถไม่ได้ | บริการประสานงานช่างกุญแจผู้เชี่ยวชาญเพื่อปลดล็อกประตูรถ หรือบริการนำกุญแจสำรองมาให้ เพื่อแก้ปัญหากุญแจรถหาย ลืมกุญแจไว้ในรถ หรือระบบล็อกไฟฟ้าขัดข้องจนเปิดประตูไม่ได้ โดยผู้เอาประกันภัยต้องแสดงหลักฐานยืนยันความเป็นเจ้าของรถยนต์ไฟฟ้า

3. กรณีแบตรถยนต์ไฟฟ้าหมด

บริการชาร์จแบตเตอรี่ฉุกเฉิน ณ จุดเกิดเหตุ ในปริมาณที่เพียงพอให้ขับเคลื่อนไปยังสถานีชาร์จที่ใกล้ที่สุด
โดยจะให้บริการด้วยรถสไลด์ (Towing) ซึ่งจะให้บริการตามเงื่อนไขที่กำหนดในความคุ้มครอง หรือ ให้บริการโดยใช้ยกรถไปยังสถานีชาร์จ ศูนย์บริการที่กำหนด

4. กรณีรถยนต์ไฟฟ้าเสียหาย/ขัดข้อง | หากรถยนต์ไฟฟ้าเกิดความเสียหายต่อระบบขับเคลื่อน มอเตอร์ หรืออุบัติเหตุจนขับเคลื่อนไม่ได้ บริการช่วยเหลือจะจัดหารถยกแบบถาดสไลด์ (Flatbed Truck) ในการเคลื่อนย้าย ไปยังศูนย์บริการ หรือ อู่ซ่อมในเครือข่ายของบริษัทประกันภัย

ไม่ได้ซื้อบริการช่วยเหลือฉุกเฉินไว้ ติดต่อขอความช่วยเหลือได้จากที่ไหน?

หากไม่ได้ซื้อความคุ้มครองบริการช่วยเหลือรถเสียฉุกเฉินไว้ในกรมธรรม์ประกันรถไฟฟ้า หรือความคุ้มครองหมดอายุ เจ้าของรถยนต์ไฟฟ้ายังสามารถติดต่อหน่วยงานภาครัฐ หรือ เบอร์โทรศัพท์ฉุกเฉินเพื่อขอความช่วยเหลือเบื้องต้นได้เช่นกัน

191: แจ้งเหตุด่วนเหตุร้ายทั่วไป ใช้สำหรับแจ้งเหตุร้าย อาชญากรรม หรือเหตุการณ์ที่ต้องการกำลังเจ้าหน้าที่ตำรวจ

1669: แจ้งหน่วยกู้ชีพและกู้ภัย สำหรับแจ้งเหตุบาดเจ็บ เจ็บป่วยฉุกเฉิน หรือต้องการรถพยาบาลฉุกเฉิน

1155: แจ้งตำรวจท่องเที่ยว สำหรับนักท่องเที่ยวหรือกรณีที่เกี่ยวข้องกับนักท่องเที่ยว

1193: ตำรวจทางหลวง ดูแลรับผิดชอบเหตุบนทางหลวงทั่วประเทศ สามารถประสานงานรถยกหรือกู้ภัยในพื้นที่ห่างไกลได้รวดเร็ว

113 (สวพ.91) ศูนย์รับแจ้งอุบัติเหตุและประสานการช่วยเหลือ: สถานีวิทยุจราจรเพื่อสังคมที่ทำหน้าที่เป็นสื่อกลางประสานงานกู้ภัย ช่างซ่อม หรือรถยกเอกชนในพื้นที่กรุงเทพฯ และปริมณฑล

1677 (ศูนย์ประสานงานร่วมด้วยช่วยกัน): เครือข่ายอาสาสมัครที่ครอบคลุมทั่วประเทศ ให้ความช่วยเหลือทั้งกรณีรถเสีย แบตเตอรี่หมด หรือยางแตก

1197 สายด่วนจราจร: ศูนย์ควบคุมและสั่งการจราจร (บก.02) เน้นการจัดการจราจรในเขตกรุงเทพฯ หากรถเสียกีดขวางการจราจร สามารถติดต่อเพื่อขอความช่วยเหลือในการเคลื่อนย้ายได้

Sunday Customer Service โทร +66 2026 3355: บริษัทประกันภัยชั้นนำมีเครือข่ายรถยกคู่สัญญาที่สามารถเรียกใช้บริการได้

บริการช่วยเหลือรถเสียฉุกเฉิน ถือเป็นความคุ้มครองสำคัญที่ช่วยเติมเต็มความอุ่นใจให้กับเจ้าของรถยนต์ไฟฟ้าได้อย่างมีประสิทธิภาพ โดยเฉพาะในสถานการณ์ที่รถไฟฟ้าแบตหมด หรือ รถไฟฟ้าขัดข้อง ซึ่งต้องการการจัดการที่เฉพาะทางและแตกต่างจากรถยนต์สันดาปทั่วไป

แต่นอกจากจะพิจารณาถึงความคุ้มครองเสริมแล้ว การทำประกันรถยนต์ไฟฟ้ายังต้องคำนึงถึงความอุ่นใจในความคุ้มครองด้านอุบัติเหตุอื่นๆ ด้วยเช่นกัน
ประกันรถยนต์ไฟฟ้าซันเดย์ มาพร้อมกับความคุ้มครองที่คุณเลือกปรับแต่งเองได้ในเบี้ยประกันที่เหมาะสม อุ่นใจด้วยอู่รถยนต์ไฟฟ้าในเครือครอบคลุมทุกพื้นที่ทั่วไทย เช็กเบี้ยได้ง่ายๆ ที่เว็บไซต์ easysunday.com เพียงเลือกรุ่นรถยนต์ กรอกวันเดือนปีเกิดและรหัสไปรษณีย์ที่อยู่ปัจจุบัน ไม่ต้องกรอกข้อมูลติดต่อให้ลำบากใจ