Garage Review: BYD HC เทพารักษ์ กม.20 ศูนย์บริการรถยนต์ไฟฟ้าครบวงจร ซ่อมจบในที่เดียว เคลมประกันซันเดย์ได้

ในยุคที่รถยนต์ไฟฟ้ากำลังเติบโตอย่างก้าวกระโดด สิ่งที่เจ้าของรถให้ความสำคัญมากที่สุดไม่ใช่แค่สมรรถนะของรถเท่านั้น แต่คือ “ความมั่นใจในบริการหลังการขาย” และมาตรฐานของศูนย์บริการ หรืออู่ซ่อมรถไฟฟ้า ที่ต้องมีความเชี่ยวชาญในการซ่อมรถไฟฟ้า และเข้าใจเทคโนโลยีของอู่รถไฟฟ้าอย่างแท้จริง

หากคุณเป็นเจ้าของรถ BYD ในโซนบางพลี สมุทรปราการ และกำลังมองหาว่าควรจะนำรถเข้า ศูนย์ BYD ที่ไหนดี ชื่อของ BYD HC เทพารักษ์ กม.20 คือหมุดหมายสำคัญที่คุณไม่ควรพลาด เพราะที่นี่ไม่ใช่แค่โชว์รูม แต่เป็นอาณาจักรของศูนย์บริการ BYD บนพื้นที่กว่า 3 ไร่ ที่รวมเอาทั้งฝ่ายขาย และอู่ซ่อมรถคุณภาพมาไว้ในที่เดียว เพื่อตอบโจทย์คำว่า “ซ่อมที่นี่ จบที่นี่ ไม่มีเรื่องต้องกังวล”

วันนี้ ซันเดย์จะพาทุกคนไปทำความรู้จักกับศูนย์ BYD แห่งนี้ผ่านมุมมองของ “คุณน้ำ” เจ้าหน้าที่ฝ่ายการบริการ ที่จะมาตอกย้ำว่า “ทำไม? ที่นี่จึงเป็นพิกัดที่ลูกค้าซันเดย์มั่นใจได้ 100%”

สรุปจุดเด่นของ BYD HC เทพารักษ์ กม.20

ศูนย์บริการมาตรฐานแบบ One-Stop Service: มีครบทั้งฝ่ายขาย งานเช็กระยะ และศูนย์ซ่อมสีและตัวถังในที่เดียว ไม่มีการส่งรถลูกค้าออกไปซ่อมนอกสถานที่

ทีมช่างระดับรางวัล Tech Star: มั่นใจในฝีมือการซ่อมรถไฟฟ้า ด้วยทีมช่างที่ผ่านการอบรมและแข่งขัน Skill Contest และ Tech Star ของแบรนด์ BYD โดยเฉพาะ

บริการเคลมที่รวดเร็วและใส่ใจ: รองรับการเคลมประกันซันเดย์ ผ่านแอปฯ Jolly พร้อมเจ้าหน้าที่ดูแลด้วยความใส่ใจเหมือน “จับมือทำ” และอัปเดตสถานะงานซ่อมต่อเนื่อง

รู้จัก BYD HC เทพารักษ์ กม.20

BYD HC เทพารักษ์ กม.20 เป็นศูนย์บริการในกลุ่ม HC Group ที่ก่อตั้งขึ้นบนความตั้งใจที่จะรองรับการเจริญเติบโตของสังคมรถยนต์ไฟฟ้าในไทย ด้วยพื้นที่ขนาดใหญ่ถึง 3 ไร่ บนทำเลศักยภาพอย่างถนนเทพารักษ์ หรือช่วงบางนาตราด กม.20 เดินทางสะดวก อยู่ติดถนนสายหลักใกล้ซอยบางปลา 81 ตรงข้ามกับบริษัท Thai Arrow Products

พิกัด: BYD HC เทพารักษ์ กม.20

ทำให้ศูนย์แห่งนี้สามารถให้บริการลูกค้าได้อย่างครอบคลุม ทั้งในเขตสมุทรปราการ (บางปู, คลองด่าน, บางเสาธง, อำเภอเมือง) และลูกค้าจากต่างจังหวัด

ตลอด 2 ปีที่เปิดให้บริการศูนย์ BYD แห่งนี้ได้รับฟีดแบ็กที่ดีเยี่ยมจากลูกค้า ในเรื่องความรวดเร็วของงานซ่อม และการจัดการที่เป็นระบบ โดยแบ่งโซนการทำงานชัดเจน ทั้งโชว์รูมฝ่ายขายด้านหน้า และอาคารบริการด้านหลังที่มีถึง 2 ชั้น เพื่อแยกส่วนงานเช็กระยะและงานซ่อมสีตัวถังออกจากกันอย่างเป็นสัดส่วน

เจาะลึกจุดเด่นศูนย์บริการและอู่ซ่อมรถไฟฟ้ามาตรฐาน

รายละเอียด | ความพร้อมของ BYD HC เทพารักษ์ กม.20 | ประโยชน์ต่อลูกค้า
มาตรฐานความชำนาญ | ทีมช่างผ่านการฝึกอบรม และมีประสบการณ์จากการแข่งขัน Skill Contest และ Tech Star เวทีประลองทักษะระดับประเทศ ที่เน้นความเชี่ยวชาญทางเทคนิคและการซ่อมบำรุงรถยนต์ไฟฟ้า รวมถึงเน้นทักษะการบริการและการดูแลลูกค้าอย่างมืออาชีพ | ดูแลรถของลูกค้าด้วยความเข้าใจในเทคโนโลยีอย่างแท้จริง
ศูนย์ซ่อมจบในที่เดียว | งานด้านสีและตัวถังที่แบ่งโซนให้บริการออกเป็นสัดส่วน พื้นที่กว้างกว่า 3 ไร่ | หมดกังวลเรื่องการส่งซ่อมอู่นอก ที่นี่ “ซ่อมจบในที่เดียว”
ศักยภาพการบริการ และการดูแลหลังการขาย | รองรับงานเช็กระยะได้ถึง 10 คัน และ งานเคลมประกันก็มีความคล่องตัวสูง | ลดการรอคิว ไม่ต้องจอดรถทิ้งไว้นาน

ลูกค้าประกันรถยนต์ซันเดย์ นำรถเข้าซ่อมที่ศูนย์ BYD HC เทพารักษ์ กม.20ได้อย่างไร?

หากต้องการใช้บริการซ่อมรถยนต์กับ BYD HC เทพารักษ์ กม.20 ลูกค้าประกันรถยนต์ไฟฟ้าของซันเดย์สามารถใช้บริการได้ตาม 5 ขั้นตอน ดังนี้

นำรถยนต์เข้ามาที่ BYD HC เทพารักษ์ กม.20 พร้อมเตรียมเอกสารมาให้พร้อม

ใบเคลมจากประกันรถยนต์ไฟฟ้าซันเดย์

ใบขับขี่

หน้าตารางกรมธรรม์

สำเนาทะเบียนรถ

นำรถยนต์มาที่ BYD HC เทพารักษ์ กม.20 เพื่อประเมินความเสียหาย โดยคุณสามารถปรึกษาและสอบถามรายละเอียดการประเมินความเสียหายต่างๆ ได้กับทางเจ้าหน้าที่โดยตรง

เมื่อประเมินความเสียหายเสร็จแล้ว BYD HC เทพารักษ์ กม.20 จะเสนอราคาเข้าสู่ระบบ โดยประกันรถยนต์ซันเดย์สามารถอนุมัติการซ่อมได้ภายใน 3 วันจากวันที่อู่ประเมินและออกใบเสนอราคาแล้ว หรือ เป็นไปตามเงื่อนไขที่บริษัทกำหนด

หลังจากอนุมัติการซ่อมเรียบร้อย ลูกค้าซันเดย์สามารถนัดวันซ่อม และกำหนดวันส่งมอบงานกับ BYD HC เทพารักษ์ กม.20ได้ หรือ สามารถติดตามสถานะงานซ่อมและขั้นตอนอื่นๆ ผ่านซูเปอร์แอปฯ Jolly by Sunday ได้เช่นกัน

ศูนย์ BYD HC เทพารักษ์ กม.20 เปิดให้บริการตั้งแต่วันจันทร์ – วันเสาร์ เวลา 08:00 น. – 17:00 น. สามารถติดต่อได้ที่เบอร์ 02-094-4224 กด 2 (ฝ่ายบริการ) ในเวลาทำการ

ลูกค้าซันเดย์ รับใบเคลมก่อนนำรถยนต์เข้าซ่อมได้ที่ไหน?

ลูกค้าประกันรถยนต์ซันเดย์สามารถแจ้งเคลมเพื่อรับใบเคลมและนำรถยนต์เข้าซ่อมได้ โดยจะแบ่งเป็น 2 กรณี ดังนี้

กรณีแจ้งเคลมทันที ณ สถานที่เกิดเหตุ

เปิดซูเปอร์แอปฯ Jolly by Sunday

กดเลือก “แจ้งเหตุฉุกเฉิน” หรือ โทร 02-022-1111

แจ้งรายละเอียดกับเจ้าหน้าที่ให้ครบถ้วน ตามรายละเอียดดังนี้

แจ้งชื่อ – นามสกุล

จุดเกิดเหตุ

อุบัติเหตุที่เกิดขึ้น

ผู้บาดเจ็บ (ถ้ามี)

รอนักสำรวจภัยเดินทางถึงจุดเกิดเหตุใน 20 นาที หรือ ตามความหนาแน่นของการจราจร ณ ขณะนั้น

เมื่อนักสำรวจภัยตรวจสอบรายละเอียดครบถ้วนแล้ว ผู้เอาประกันจะได้รับใบเคลมบนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

กรณีแจ้งเคลมภายหลัง เฉพาะกรณีไม่มีคู่กรณี และ ไม่มีผู้ได้รับบาดเจ็บ

เปิดซูเปอร์แอปฯ Jolly by Sunday

กดเลือก “เคลม”

กดยื่นเคลมในกรมธรรม์ประกันรถยนต์ที่ต้องการ

เลือกการเคลมแบบ “ไม่มีคู่กรณี”

เลือกวิธียื่นเคลมที่สะดวก โดยสามารถเลือกได้ 3 วิธี

Livestream Claim คือ การเคลมด้วยการนัดหมายวิดีโอคอลเพื่อประเมินความเสียหายกับเจ้าหน้าที่

Snap & Claim คือ การเคลมด้วยการถ่ายรูปความเสียหายตามที่ระบบกำหนด เพื่อให้ระบบประเมินความเสียหาย โดยคุณจะต้องถ่ายภาพ อัปโหลดรูป และกรอกรายละเอียดให้ครบถ้วน

ประเมินความเสี่ยงถึงที่ คือ การเคลมโดยการนัดหมายให้เจ้าหน้าที่เข้ามาตรวจสอบความเสียหายถึงที่

เมื่อประเมินความเสียหายเรียบร้อย ระบบจะออกใบเคลมให้ โดยสามารถตรวจสอบได้บนซูเปอร์แอปฯ Jolly by Sunday

เมื่อได้รับใบเคลมแล้ว สามารถเช็กสถานะ เลือกอู่ซ่อมรถยนต์ และนำรถยนต์เข้าซ่อมได้ทันที

อุ่นใจยิ่งกว่ากับประกันรถยนต์ไฟฟ้าซันเดย์ พร้อมศูนย์ซ่อมมาตรฐานที่ตอบโจทย์คนใช้รถ BYD

การตัดสินใจเลือกศูนย์ซ่อม BYD ที่มีศักยภาพสูงอย่าง BYD HC เทพารักษ์ กม.20 ซึ่งโดดเด่นด้วยบริการแบบ One-Stop Service และทีมช่างผู้ชำนาญการระดับ Tech Star เมื่อผสานเข้ากับความคุ้มครองจากประกันรถยนต์ไฟฟ้าซันเดย์ จึงเป็นคำตอบที่ลงตัวที่สุดสำหรับเจ้าของรถ EV ในยุคนี้ เพราะไม่เพียงแต่จะได้รับการซ่อมรถไฟฟ้าที่มีคุณภาพสูง แต่ยังได้รับความสะดวกสบายในการนำรถเข้าอู่ซ่อมรถ รวมถึงเคลมประกันที่ราบรื่นและรวดเร็วผ่านเทคโนโลยีที่ทันสมัย

หากคุณยังลังเลว่าควรเลือกศูนย์ BYD ที่ไหนดี ที่จะดูแลรถของคุณได้อย่างดีที่สุดการเลือกศูนย์บริการ BYD ที่เป็นพันธมิตรกับซันเดย์ จะช่วยให้คุณมั่นใจได้ว่าไม่ว่ารถไฟฟ้าของคุณจะอยู่ที่ไหน ก็จะได้รับการดูแลจากอู่ซ่อมรถไฟฟ้า หรืออู่รถไฟฟ้าในเครือที่ได้มาตรฐานครอบคลุมทั่วประเทศ ไม่ว่าจะเป็นอู่ EV หรืออู่ซ่อมรถทั่วไปในเครือซันเดย์ เราพร้อมมอบความอุ่นใจให้คุณตลอดทุกเส้นทาง

สำหรับใครที่กำลังมองหาประกันรถยนต์ไฟฟ้าที่เข้าใจคนใช้รถ BYD อย่างแท้จริง และต้องการความคุ้มค่าที่ออกแบบได้ด้วยตัวเอง สามารถเข้าไปเช็กเบี้ยประกันง่ายๆ ได้ทันทีที่เว็บไซต์ easysunday.com และสัมผัสประสบการณ์การเคลมที่สะดวกกว่าเดิมผ่านบริการ Snap & Claim บนแอปพลิเคชัน Jolly by Sunday ที่จะเปลี่ยนเรื่องการเคลมให้เป็นเรื่องง่ายและรวดเร็วในไม่กี่ขั้นตอน

หากใครอยากเคลมประกันรถยนต์ได้ง่ายและรวดเร็ว ลองดู บริการ Snap & Claim เคลมเองง่าย ๆ ผ่าน Sunday เพื่อวางแผนการใช้ประกันได้สะดวกยิ่งขึ้น